Gudstjenestens forløb

|  |  |
| --- | --- |
| **Højmesseordning i Den Danske Sømandskirke i New York** | **Formål** |
| **I. Indledning** |  |
| *3x3 bedeslag*  | Nu skal der være stille |
| 1. INDGANG (præludium) *Efter bedeslagene indledes gudstjenesten med præludium.*  | Tid til eftertænksomhed, nu begynder gudstjenesten og så skal man gøre sig klar til at lytte |
| 2. INDGANGSBØN  | Velkommen til kirken. Indgangsbønnen fortæller, hvorfor vi er her og beder Gud om at høre vores bønner og lade os høre Gud |
| 3. INDGANGSSALME  | Indgangssalmen er normalt en morgensalme  |
| 4. HILSEN *Præsten siger:* Herren være med jer!*Menigheden svarer:* Og Herren være med dig!  | Velkommen til kirken. |
| 5. INDLEDNINGSKOLLEKT *Præsten fortsætter:* Lad os alle bede! *Præsten læser én af dagens bønner.* *Menigheden svarer:* Amen.  | Indledningskollekten er en bøn der sætter fokus på det gudstjenesten skal handle om. Og vores konfirmandgudstjeneste skal handle om at vi skal passe på hinanden og skaberværket. |
| **II. Ordet** | ”Ordet” betyder læsninger fra biblen |
| 6. LÆSNING fra Det Gamle Testamente *Menigheden står op under læsningen*.  | Der skal læses noget fra Det Gamle Testamente |
| 7. SALME mellem læsningerne  | Her skal også være en salme som støtter dagens tema |
| 8. LÆSNING fra Det Nye Testamente*Menigheden står op under læsningen*.  | Der skal læses noget fra Det Nye Testamente som ikke er fra evangelierne |
| 9. TROSBEKENDELSE *Trosbekendelsen af præst og menighed. Menigheden står op.* Vi forsager Djævelen og alle hans gerninger og alt hans væsen.Vi tror på Gud Fader, den Almægtige, himlens og jordens skaber.Vi tror på Jesus Kristus, hans enbårne Søn, vor Herre, som er undfanget ved Helligånden, født af Jomfru Maria, pint under Pontius Pilatus, korsfæstet, død og begravet, nedfaret til dødsriget, på tredje dag opstanden fra de døde, opfaret til himmels, siddende ved Gud Faders, den Almægtiges, højre hånd, hvorfra han skal komme at dømme levende og døde.Vi tror på Helligånden, den hellige, almindelige kirke, de helliges samfund,syndernes forladelse, kødets opstandelse og det evige liv. | Trosbekendelsen fortæller at vi tror på den treenige Gud: Fader, Søn og Helligånd.  |
| 10. SALME før prædikenen  | En salme der lægger op til det man vil sige i prædiken |
| 11. EVANGELIELÆSNING *Menigheden står op under læsningen*. | Her læses der en tekst fra et af de fire evangelier i Det Nye Testamente |
| 12. PRÆDIKEN  | Det skal fortælle om Kristus ud fra bibelteksternes temaer |
| 13. KIRKEBØN  | Kirkebønnen er en forbøn. Det vil sige, at vi beder for andre, for myndighederne, for kirken. |
| 14. SALME efter prædikenen  | Runder prædiken af |
| **III. Nadver** |  |
| 15. NADVERBØN *Præsten siger eller messer:* | Nadveren er noget helt specielt. Det betyder at man skal være ordineret (valgt til at være præst) for at kunne uddele nadver. |
| 16. FADERVOR *Præst og menighed:*Vor Fader,du som er i himlene!Helliget blive dit navn,komme dit rige,ske din viljesom i himlen således også på jorden;giv os i dag vort daglige brød;og forlad os vor skyld,som også vi forlader vore skyldnere,og led os ikke ind i fristelse,men fri os fra det onde.For dit er Riget og magten og æren i evighed!Amen | Fadervor består af syv små bønner. |
| 17. INDSTIFTELSESORDENE *Præsten fortsætter med at læse indstiftelsesordene. Menigheden står op.*  | Det er også kun præsten der må læse indstiftelsesordene. |
| 18. NADVERMÅLTIDET *Nadvergæsterne går op til alteret og knæler ved alterbordet.* | Alle er velkomne til nadver, også dem der hverken er døbt eller konfirmeret |
| 19. NADVERSALME | En salme som siger tak for nadveren.  |
| **IV. Afslutning** |  |
| 20. SLUTNINGSKOLLEKT  | En tak til Gud for gudstjenesten og nadveren. Og en bøn om at Gud hjælper os til at leve i verden. |
| 21. VELSIGNELSE *Menigheden står op under velsignelsen.*  | Når præsten siger eller lyser velsignelsen i kirken, sker det på vegne af Gud og er en bøn eller ønske om, at dette menneske må stå under Guds beskyttelse. |
| 22. UDGANGSSALME  | En kort salme |
| 23. UDGANGSBØN *Udgangsbønnen læses af kirkesangeren, kordegnen eller et andet medlem af menigheden.*  | I udgangsbønnen beder vi om at Gud vil hjælpe os ude i verden og siger tak for at have hørt Guds ord |
| 24. UDGANG (postludium) | Musik som giver plads til at få samlet sine tanker sammen og gå ud af kirken. |